Сертифицирана по ISO 9001: 2008


## О Б Щ И Н А П Е Р Н И К

 2300 Перник , пл. ”Св. Иван Рилски ” 1А ; тел: 076 / 602 933; факс: 076 / 603 890

**ДОГОВОР**

 **№……….............г.**

 Днес, ………… 2015г., в гр. Перник, между:

**1. ОБЩИНА ПЕРНИК**, със седалище и адрес на управление в гр. Перник, Област Перник, пл. „Св. Иван Рилски”№1А, БУЛСТАТ 000386751 представлявана от инж.Иван Иванов - Кмет на Община Перник и Ирина Станоева, Директор Дирекция „СБФ”, наричана по-долу ВЪЗЛОЖИТЕЛ и

**и**

**2.“..................**, със седалище и адрес на управление гр………………. ул.”........................,”бл. .........., вх.”..........”, ет..........., ап..........., ЕИК ......................., представлявано от ..........................................,ЕГН ............................ наричано по-долу ИЗПЪЛНИТЕЛ, се сключи настоящият договор за определяне на изпълнител на обществена поръчка с предмет: Изграждане на улици и подпорни стени на територията на Община Перник по три обособени позиции : 1. Обособена позиция №1 Изграждане на ул."Панега" в кв.Калкас гр.Перник

2.Обособена позиция №2 Изграждане на ул.Физкултурна от о.т.188 през о.т. 189 до о.т. 214 в гр.Батановци Община Перник

3. Обособена позиция №3 Изграждане на подпорна стена на ул.Морени с.Кладница , Община Перник.

на основание чл.16, ал.8, във вр. с чл.14, ал.3, т.1, и чл.3, ал.1, т.3 и чл.74 ал.1 от Закона за обществените поръчки,

 Страните се споразумяха за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане строително-монтажни работи: „Изграждане на улици и подпорни стени на територията на Община Перник „ за Обособена позиция № .....................при условията на този договор и съгласно Ценовата оферта, КСС и Техническите спецификации на ВЪЗЛОЖИТЕЛЯТ, които са неразделна част от Договора.

**(2)** ИЗПЪЛНИТЕЛЯТ приема да организира и извърши изцяло със свои материали, механизация и работна сила всички необходими строително - монтажни работи, предмет на договора и подробно описани по вид, количество и цени в приложенията, представляващи неразделна част от договора, а именно:

1.2.1. Количествено-стойностни сметки;

1.2.2. Ценова оферта на ИЗПЪЛНИТЕЛЯ за изпълнение на поръчката;

**ІІ. СРОК НА ДОГОВОРА**

**Чл. 2. (1)** Настоящият договор влиза в сила, считано от датата на неговото подписване катосрока за изпълнение **з**апочва да тече от датата на откриване на строителната площадка.

**(2)** Срокът за изпълнение на възложените строителни работи е …………….. (………………) календарни дни, считано от датата на подписване на Протокол № 2 за откриване на строителна площадка и определяне на строителна линия и ниво от Наредба № 3/2003г. за съставяне на актове и протоколи по време на строителството.

**Чл.3.**  Окончателното изпълнение на СМР по настоящия договор е налице и настъпва с подписването на Акт за установяване годността за приемане на строежа – Акт Образец № 15, съгласно Наредба № 3 от 31 юли 2003 г. за съставяне на актове и протоколи по време на строителството.

**ІІІ. ЦЕНА И НАЧИН НА ПЛАЩАНЕ**

**Чл. 4. (1)** Цената за изпълнение на Договора, дължима от ВЪЗЛОЖИТЕЛЯ на ИЗПЪЛНИТЕЛЯ**,** е в съответствие с Ценовата оферта в размер на:

 4.1.ОБЩА стойност: ………………...........................лв. без ДДС

Словом (........................................................................................................) без ДДС

 4.2.ОБЩА стойност: …………………........................лв. с ДДС

Словом (........................................................................................................) с ДДС

и включва всички разходи необходими за извършване на строително-монтажните работи, в съответствие с работните проекти, така че обектът да бъде въведен в експлоатация.

**(2)** Договорът влиза в сила само при осигурено финансиране**.**

 **(3)** Цените на отделните строително-монтажни работи включват стойността на всички влагани материали, доставно-складови, трудови разходи, осигуровки и всякакви други преки и непреки разходи и печалбата на ИЗПЪЛНИТЕЛЯ.

 **(4)** Единичните цени за изпълнение на строително-монтажни работи, посочени в количествено-стойностната сметка,не подлежат на промяна за целия срок на договора и са формирани съгласно Ценовото предложение на ИЗПЪЛНИТЕЛЯ.

**(5)** ИЗПЪЛНИТЕЛЯТ доказва на ВЪЗЛОЖИТЕЛЯ действително извършените СМР с подписан протокол от страните по този договор или техни представители и Строителния надзор. За завършени и подлежащи на разплащане ще се считат само тези видове работи, които са приети от ВЪЗЛОЖИТЕЛЯ и Строителния надзор и са отразени в съответния протокол за обема извършена работа.

 **(6)** При възникване на допълнителни или непредвидени количества и видове строителни работи, в рамките на договорената стойност по КСС, се изготвя констативен протокол, подписан от ВЪЗЛОЖИТЕЛЯ и ИЗПЪЛНИТЕЛЯ или техни представители, и се изготвя остойностена заменителна таблица, която е подписана от последните. Остойностяването на непредвидени количества се извършва по цени, съгласно ал.3 от настоящия член, а на допълнителните видове работи – по анализни цени.

**(7)** Промяната на количествата на даден вид работа не е предпоставка за промяна на единичната цена.

**Чл. 5**. ВЪЗЛОЖИТЕЛЯТ заплаща по банков път на ИЗПЪЛНИТЕЛЯ изпълнените СМР срещу представени от ИЗПЪЛНИТЕЛЯ:

- Съответните актове и протоколи съгласно Наредба № 3 от 31.07.2003 г., подписани от надлежните лица;

- Двустранно подписани протоколи за действително извършените и остойностени СМР.

- Оригинална фактура, на стойност равна на стойността на действително извършените работи след пропорционално приспадане на съответния процент аванс, платен съгласно чл.6, ал.2 от настоящия договор;

**Чл.6. (1)** Заплащането на изпълнените СМР за целия обект се осъществява по следната схема:

 **(2) АВАНСОВО ПЛАЩАНЕ** в размер на 25 % (двадесет и пет процента) от цената по договора, съгласно чл. 4 по-горе, дължимо в срок до 30 календарни дни, след влизане в сила на договора, подписване на Протокол обр. 2 към Наредба № 3 за съставяне на актове и протоколи по време на строителството /ДВ бр. 72 от 2003 г./ за откриване на строителната площадка на обекта и след представяне на оригинална фактура, на стойност равна на стойността на аванса;

**(3) ОКОНЧАТЕЛНО ПЛАЩАНЕ** в размер на 75% (седемдесет и пет процента )от цената по договора и се извършва след подписани разходооправдателни документи, подробни количествено-стойностни сметки и двустранно подписани протоколи за действително извършените и остойностени СМР, както и акт Образец № 15 за приемане на строежа от Възложителя , в срок до 30 календарни дни, като 10 % от сумата се задържа от Възложителя до получаване на Удостоверение за въвеждане в експлоатация. Размерът на окончателното плащане се изчислява като от цената на договора се приспадне аванса.

**(4)** Сборът от стойностите на авансовото плащане по ал. 2 и окончателното плащане по ал. 3 не може да надхвърля общата стойност на договора, посочена в чл. 3 от този договор.

**(5)** Плащанията ще бъдат извършвани по следната банковата сметка с титуляр ИЗПЪЛНИТЕЛЯ:

IBAN:........................................

BIC: ………………………………………………

БАНКА: .....................................

(6) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл.28 от договора.

**ІV. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**А. НА ВЪЗЛОЖИТЕЛЯ**

**Чл. 7.** ВЪЗЛОЖИТЕЛЯТ се задължава:

 **(1)** Да заплати уговорената по чл.4 от настоящия договор сума при условията, посочени в чл. 6;

 **(2)** Да осигури на ИЗПЪЛНИТЕЛЯ свободен достъп до обектите, предмет на договора;

 **(3)** Да назначи комисия за приемане на окончателно извършените СМР в срок до 5 дни след получаване на искане от ИЗПЪЛНИТЕЛЯ за приемане на изпълнението.

 **(4)** Да приеме извършените СМР с приемо-предавателен протокол.

 **(5)** Да уведомява писмено ИЗПЪЛНИТЕЛЯ при появили се в гаранционния срок дефекти.

 **(6)** Да отменя и възлага, в рамките на сумата по чл.4, ал.(1), допълнителни видове работи, в процеса на изпълнение.

 **(7)** Да упражнява инвеститорски контрол, върху изпълняваните работи, предмет на договора.

 **Чл. 8.** ВЪЗЛОЖИТЕЛЯТ има право:

**1.** Да изисква информация за хода на изпълнението на предмета на договора;

**2.** Да проверява изпълнението на предмета на договора лично и/или чрез упълномощен/и негов представител по всяко време относно качеството на видовете СМР, влаганите материали, спазване правилата за безопасна работа и да проверява годността и безопасността на съоръженията, по начин, незатрудняващ работата на ИЗПЪЛНИТЕЛЯ и без да се намесва в оперативната самостоятелност на ИЗПЪЛНИТЕЛЯ, като има право да дава задължителни за ИЗПЪЛНИТЕЛЯ указания;

 **3.** При констатиране на некачествено изпълнени работи, ВЪЗЛОЖИТЕЛЯТ има право да изисква същите да бъдат отстранени или поправени в срок;

 **4.** Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТсе е отклонил от поръчката или работата му е с недостатъци.

**Чл. 9**. ВЪЗЛОЖИТЕЛЯТ има право при констатиране на недостатъци, които не е открил по време на изпълнение на възложените строително-монтажни работи и е констатирал в течение на оферираните от ИЗПЪЛНИТЕЛЯ гаранционни срокове, да поиска от него да ги поправи, без да дължи на същия заплащане за това.

 **Чл. 10.** ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители в рамките на обектите, в резултат на които възникват:

 - Смърт или злополука, на което и да било физическо лице;

 - Загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството.

**Б. НА ИЗПЪЛНИТЕЛЯ**

**Чл. 11.** ИЗПЪЛНИТЕЛЯТ се задължава:

**(1)** Да изпълни строително-монтажните работи , предмет на договора, в сроковете по чл. 2, като организира и координира цялостния процес на строителството, съгласно одобрените книжа и в съответствие с:

- условията на обществената поръчка, въз основа на която се сключва договорът, конкретната оферта и приложенията към нея;

- действащата нормативна уредба в Република България.

**(2)** Да осигури свой представител за съставяне и подписване на всички необходими документи, предмет на настоящия договор;

**(3)** Да влага при строително-монтажните работи висококачествени материали и строителни изделия, както и да извършва качествено СМР съгласно технологията. Материалите да се доставят със сертификат за качество/декларация за съответствие и сертификат за произход.

**(4)** Да изпълнява предвиденото в техническата документация и задание на ВЪЗЛОЖИТЕЛЯ, и да спазва всички действащи технически нормативи, стандарти, инструкции и правила за безопасност на труда, както и да осигури за своя сметка обезопасяване на обекта;

**(5)** Да предоставя на упълномощено от ВЪЗЛОЖИТЕЛЯ лице и на ВЪЗЛОЖИТЕЛЯ възможност да извършват контрол по изпълнението на работите на обекта.

**(5)** Да води и съхранява всички необходими актове по изпълнението на работите на обекта.

**(6)** Да извършва за своя сметка всички работи по отстраняването на виновно допуснати грешки, недостатъци и други констатирани от упълномощено от ВЪЗЛОЖИТЕЛЯ лице на обекта и приемателната комисия.

**(7)** Да уведоми писмено ВЪЗЛОЖИТЕЛЯ за готовността да се състави протокол за приемане на извършените СМР и да предаде на упълномощено от ВЪЗЛОЖИТЕЛЯ лице на обекта всички документи, съставени по време на строителството.

**(8)** Да предаде извършените СМР с приемо-предавателен протокол.

**(9)** Да осигурява и поддържа за своя сметка цялостно наблюдение, необходимо осветление и охрана на обекта, с което поема пълна отговорност за състоянието на обекта и съответните наличности, до предаването на обекта на ВЪЗЛОЖИТЕЛЯ.

**(10)** След приключване на строителните работи да почисти и извози строителните отпадъци и да освободи площадките от своята механизация в 3 дневен срок след приключване работата на приемателната комисия.

**(11)** Изпълнителят е длъжен след изпълнение на дейностите, да предаде на ВЪЗЛОЖИТЕЛЯ един комплект от документацията, свързана с изпълнението.

**(12)** Да съставя съответните актове и протоколи за извършените строително-монтажни работи, съгласно Наредба № 3 от 31.07.2003 г., подписани от надлежните лица;

**(13)** Да отстрани за своя сметка всички недостатъци, открити при приемането на обекта, както и дефекти, появили се в оферираните от него гаранционни срокове.

**(14)** Да извърши за своя сметка всички работи по отстраняването на допуснати грешки, недостатъци и др., констатирани от ВЪЗЛОЖИТЕЛЯ и/или приемателната комисия.

 **(15)** Да се яви в еднодневен срок от писменото уведомяване от страна на възложителя за появили се дефекти по обекта в гаранционния срок и заедно да установят недостатъците, чрез съставяне на констативен протокол.

**(16)** Да уведоми ВЪЗЛОЖИТЕЛЯ в срок от минимум 3 /три/ работни дни преди датата, на която обектът ще е готов за предприемане на съответните действия от страна на ВЪЗЛОЖИТЕЛЯТ за организиране и подписване на всички необходими актове и протоколи по време на строителството, съгласно Наредба № 3 от 31.07.2003г.

(17) Да отстрани всички забележки, отбелязани в Констативен акт обр. 15 за установяване годността за приемане на строежа в определения срок.

 **(18)** По време на изпълнението на СМР по настоящия договор ИЗПЪЛНИТЕЛЯT е длъжен да осигури съдействие за своевременното съставяне и окомплектоване с релевантни документи на необходимите актове и протоколи, съобразно изискванията на *Наредба № 3/31.07.2003 г. за съставяне на актове и протоколи по време на строителството.*

**Чл. 12.** ИЗПЪЛНИТЕЛЯТ няма право да се позове на незнание и/или непознаване на обекта, предмет на договора.

**Чл. 13.** ИЗПЪЛНИТЕЛЯТ носи пълна отговорност за безопасността на всички видове работи и дейности на обекта, за безопасността на работниците и за спазване на правилата за безопасност и охрана на труда.

**Чл. 14.** ИЗПЪЛНИТЕЛЯТ се задължава да направи всичко необходимо по време на строителството, за да не допусне повреди или разрушения на инженерната инфраструктура в и извън границите на обекта при осъществяване на действия по изпълнение на договора.

**Чл. 15.** В случай, че по своя вина ИЗПЪЛНИТЕЛЯТ причини вреди по предходната точка, то възстановяването им е за негова сметка.

**Чл. 16.** Ако за целите на изпълнението на договора се налага ИЗПЪЛНИТЕЛЯТ да ползва взривни, горивни или други опасни химически материали, представляващи заплаха за здравето и сигурността на населението, същият е длъжен да спазва стриктно действащите законови разпоредби в Република България.

**V. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ И ГАРАНЦИЯ ЗА ИЗПЪЛНЕНИЕ**

**Чл. 17.** Гаранционните срокове за всички видове СМР са съгласно Закона за устройство на територията и Наредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за изпълнение на строително-монтажни работи, съоръжения и строителни обекти.

**Чл. 18.** Гаранционните срокове започват да текат от деня на приемането на строежа с издаване на удостоверение за въвеждане в експлоатация (Наредба №3/31.07.2003 г. за съставяне на актове и протоколи по време на строителството).

**Чл. 19.** При установяване на появили се в гаранционния срок дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ, чрез упълномощено от ВЪЗЛОЖИТЕЛЯ лицена обекта.

**Чл. 20.** ИЗПЪЛНИТЕЛЯТ се задължава да отстрани за своя сметка появилите се в гаранционния срок дефекти в 10 дневен срок от получаване на писменото уведомление от страна на ВЪЗЛОЖИТЕЛЯ.

**Чл. 21.** В случай на неизпълнение на задължението на ИЗПЪЛНИТЕЛЯ по чл. 20, ВЪЗЛОЖИТЕЛЯТ има право да отстрани дефектите за сметка на ИЗПЪЛНИТЕЛЯ.

**Чл. 22.** В случаите на предходната точка ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняване на дефектите в двоен размер, както и претърпените щети и пропуснати ползи от забавеното отстраняване.

|  |
| --- |
| **Чл. 23** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ……. (……………............) лева, |
|  |  |
| представляващи 5 %( пет процента ) от неговата обща стойност, без ДДС.  |
| **Чл.24** ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 15 (петнадесет) дни. |
| **Чл.25**  ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди. |
| **Чл.26** При липса на възражения по изпълнението на договора ВЪЗЛОЖИТЕЛЯТ освобождава гаранцията по чл. 23 в срок от 30 (тридесет) дни след приключване на изпълнението, без да дължи лихви за периода, през който средствата законно са престояли при него. |
| **Чл.27(1)** ВЪЗЛОЖИТЕЛЯТ задържа 35 % (тридесет и пет процента) от гаранцията за изпълнение за обезпечаване на  |
|  |  |
| задължението за гаранционна поддръжка, а останалата част освобождава след приемане на изпълнението. |
| **27.(2)** В случаите на усвояване на суми от Гаранцията за изпълнение на Договора, ИЗПЪЛНИТЕЛЯТ е длъжен в срок до 5 работни дни да възстанови размера на гаранцията. |
| **27.(3)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение. |

**VІ. ПРИЕМАНЕ НА ИЗВЪРШЕНИТЕ СМР**

**Чл. 28.** (1) Извършените СМР се приемат с протоколи за приемане на СМР, изготвени и подписани съгласно действащата нормативна уредба.

 (2) За отделните видове работи се съставят актове по *Наредба №3/31.07.2003 г. за съставяне на актове и протоколи по време на строителството* и се подписват от съответните лица.

**Чл. 29.** За окончателно приемане на обекта от ВЪЗЛОЖИТЕЛЯ се счита подписването на Протокол Образец № 15 (*Наредба №3/31.07.2003 г. за съставяне на актове и протоколи по време на строителството*) и издаването на удостоверение за въвеждане в експлоатация.

**VІІ.ОТГОВОРНОСТ ПРИ НЕИЗПЪЛНЕНИЕ**

**Чл. 30. (1)** При нарушаване на сроковете на този договор от страна на ИЗПЪЛНИТЕЛЯТ, същия се задължава да изплати неустойка на ВЪЗЛОЖИТЕЛЯ в размер на 0,1% (нула цяло и един процент) за всеки просрочен ден, но не повече от 10% (десет процента) от общата стойност на договора.

**(2)** При лошо или частично изпълнение на СМР ИЗПЪЛНИТЕЛЯТ дължи неустойка в размер на 20 % (двадесет процента) от стойността на договора.

 **(3)** ВЪЗЛОЖИТЕЛЯТ има право да приспада начислените по ал. 1 и ал. 2 неустойки от цената за изпълнение на договора, от гаранцията за изпълнение на договора, или от която и да е друга сума, дължима на ИЗПЪЛНИТЕЛЯ по този договор.

**VІІІ.ОТГОВОРНОСТ ЗА ВРЕДИ. ЗАСТРАХОВКИ**

**Чл.31. (1)** ИЗПЪЛНИТЕЛЯТ носи отговорност и се задължава да обезщети ВЪЗЛОЖИТЕЛЯ за което и да е искане, претенция, процедура или разноски, направени във връзка с имуществени и неимуществени вреди, причинени на други участници в строителството и/или трети лица, при или по повод изпълнението на задълженията си по този договор.

**(2)** За времетраенето на договора ИЗПЪЛНИТЕЛЯТ се задължава да поддържа застраховка за покриване на пълната му професионална отговорност по предходната алинея съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./.

**(3)** Разходите по обслужване на застраховката са за сметка на ИЗПЪЛНИТЕЛЯ.

**(4)** Ако ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за сключване и поддържане застраховката по този раздел, той има право да спре плащанията на Цената за изпълнение на договора до отстраняване на констатираното неизпълнение.

# ІХ. ИЗМЕНЕНИЕ И ПРЕКРАТЯВАНЕ НА ДОГОВОРА

**Чл. 32. (1)** Договорът се прекратява:

1. с изпълнението на задълженията по този договор от страните;
2. по взаимно съгласие на страните, изразено в писмен вид;
3. при виновно неизпълнение на задълженията на една от страните по договора с 10-дневно писмено предизвестие от изправната до неизправната страна;
4. с писмено уведомление от ВЪЗЛОЖИТЕЛЯ при спиране на строително-монтажните работи с повече от 10 календарни дни по вина на ИЗПЪЛНИТЕЛЯ;
5. Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**(2)** При виновно неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ задържа гаранцията за изпълнение, като си запазва правото да изисква и други обезщетения за претърпени вреди.

**Чл. 33.** Нищожността на някоя клауза от договора или на допълнително уговорени условия не води до нищожност на друга клауза или на договора, като цяло.

**Х. НЕПРЕДВИДЕНИ ОБСТОЯТЕЛСТВА**

**Чл. 34.** (1) Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непредвидени обстоятелства.

(2) „Непредвидени обстоятелства” по смисъла на този договор са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.

**Чл. 35 (1)** Страната, която не може да изпълни задължението си поради непредвидени обстоятелства, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

(2) Ако страната, която е следвало да изпълни свое задължение по настоящия договор, е била в забава преди настъпване на непредвидени обстоятелства, тя не може да се позовава на тях за периода на забава преди настъпването й.

**Чл. 36** (1) Не са налице непредвидени обстоятелства, ако съответното събитие е следствие на неположена грижа от страна на изпълнителя и при полагане на дължимата грижа то може да бъде преодоляно.

(2) Не представлява “Непредвидени обстоятелства” събитие, причинено по небрежност или чрез умишлено действие на страните или на техни представители и/или служители, както и недостигът на парични средства.

(3) Докато траят непредвидените обстоятелства, изпълнението на задълженията и свързаните с тях насрещни задължения се спира.

**ХІ. ДРУГИ УСЛОВИЯ**

**Чл. 37.(1)** **ИЗПЪЛНИТЕЛЯТ** сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**(2) ИЗПЪЛНИТЕЛИТЕ** нямат право да:

**1.** сключват договор за подизпълнение с лице, за което е налице обстоятелство по чл. 47, ал. 1 или 5 от ЗОП;

**2.** възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

**3.** заменят посочен в офертата подизпълнител, освен когато:

**а)** за предложения подизпълнител е налице или възникне обстоятелство по чл. 47, ал. 1 или 5 от ЗОП;

**б)** предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

**в)** договорът за подизпълнение е прекратен по вина на подизпълнителя, включително в случаите по чл.45а ал. 6 от ЗОП.

**Чл.38** При сключването на договорите с подизпълнителите **ИЗПЪЛНИТЕЛЯТ** е длъжен да създаде условия и гаранции, че:

**1.** приложимите клаузи на договора са задължителни за изпълнение от подизпълнителите;

**2.** действията на подизпълнителите няма да доведат пряко или косвено до неизпълнение на договора;

**3.** при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**Чл. 39. (1)** За неуредени с настоящия договор въпроси се прилагат разпоредбите на действащото законодателство на Република България.

**(2)** Неразделна част от настоящия договор са: техническата спецификация и офертата на ИЗПЪЛНИТЕЛЯ от проведената процедура.

**(3)** При неясноти по прилагането и изпълнението на договора неговите разпоредби следва да се тълкуват и с оглед на изискванията на ВЪЗЛОЖИТЕЛЯ, описани в техническата документация от проведената процедура за възлагане на обществената поръчка и приложенията към нея.

**(4)** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

**(5)** Нищожността на някоя клауза от Договора не води до нищожност на друга клауза или на Договора като цяло.

 Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

 Настоящият договор се състави в четири еднакви екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

 Приложение : 1. Ценова оферта за обособена позиция №......

 2. Количествено стойностна сметка за обособена позиция №......

 3.Техническа спецификация

**За ВЪЗЛОЖИТЕЛЯ: За ИЗПЪЛНИТЕЛЯ:**

инж.ИВАН ИВАНОВ .......................................

КМЕТ НА ОБЩИНА ПЕРНИК УПРАВИТЕЛ

ИРИНА СТАНОЕВА......................

ДИРЕКТОР ДИРЕКЦИЯ „БФС”